google/wiki40b huggingface dataset:
Chorváti (Dnester)

Chorváti boli východoslovanský kmeň žijúci vo včasnom stredoveku na hornom Dnestri. Niekedy sa uvádza, že išlo spočiatku o sarmatský, resp. alanský kmeň, ktorý sa až neskôr slavizoval.
Viacero autorov ho stotožňuje s tzv. Bielymi Chorvátmi. Napr. podľa Magocsiho sú Slovania, ktorí sa približne od 7. storočia rozšírili do susednej Podkarpatskej Rusi (južné svahy Karpatov) identickí s týmito Chorvátmi. Potom aj predkovia dnešných Chorvátov tiahli do Chorvátska začiatkom 7. storočia práve z tejto oblasti a napríklad roku 903, kedy starí Maďari bojovali o pevnosť Užhorod, bojovali vlastne s Bielymi Chorvátmi. Týchto Chorvátov tiež často považujú za predkov dnešných Rusínov. Pričom túto teóriu podporujú aj posledné výskumy DNA, štúdia z roku 2004 zistila príbuznosť v DNA medzi Rusínmi a Chorvátmi z ostrova Krk, obe skupiny majú najvyššie percentuálne zastúpenie haplogroup I (11.3%) v Európe
Predpokladá sa, že časom miestni Slovania postupne splynuli s inými staroslovanskými kmeňmi a spolu sa začali označovať ako Rusi (Rosi), ruskí ľudia. Od polovice 9. storočia termín „ruský” nadobudol všeobecné rozšírenie. Kmeň podnesteských Chorvátov sa posledný raz spomína v roku 992.
Česko-slovenská televízia

Programy

ČST mala dlho spočiatku jeden program a časovo obmedzené vysielanie. Denné vysielanie sa začalo v roku 1959. 
10. mája 1970 začal vysielať aj druhý program, ktorý bol koncipovaný ako národný, išlo teda fakticky o dve stanice (tzv. národné okruhy) - jednu českú pre Česko a jednu slovenskú pre Slovensko. Prvý program bol naopak koncipovaný celoštátne a vysielal dvojrečovo česky a/alebo slovensky. Po novembri 1989 bol prvý program premenovaný na federálny okruh F1 a dovtedajší druhý program na českú ČTV a slovenskú S1; národné okruhy sa stali úplne samostatnými vysielacími okruhmi. Na treťom okruhu, ktorý predtým niekoľko rokov vysielal sovietsku televíziu, bol 14. mája 1990 spustený tretí program OK3, ktorý prevažne preberal vysielanie rôznych zahraničných staníc, a ktorý bol na Slovensku 6. júna 1991 nahradený obdobným vysielaním stanice TA3.

Politické vplyvy

Aj ako ostatné médiá podliehala ČST silnej cenzúre. V šesťdesiatych rokoch bola súčasťou procesu spoločenského uvoľňovania a v auguste 1968 zabezpečovala niekoľko dní vysielanie po okupácii Česko-Slovenska. Po roku 1969 sa naopak stala súčasťou normalizácie ako ďalšie štátne médiá. V priebehu nežnej revolúcie sa zamestnanci ČST veľmi rýchlo pridali na stranu protestujúcich a umožňovali tak šírenie dôležitých správ a prenosov z demonštrácií.
Ordoliberalizmus

Ordoliberalizmus (zriedkavo ordoizmus) alebo staršie neoliberalizmus je smer ekonomickej vedy, nemecká podoba neoklasickej ekonómie. Vytvorila ho tzv. freiburská škola v 30. rokoch 20. storočia. Ordoliberalizmus zastáva názor, že trhový mechanizmus je vhodný systém, ale zároveň je potrebný aj právne inštitucionálny poriadok (odtiaľ názov "ordo-"), ktorý zabezpečí na jednej strane nezasahovanie štátu do trhových procesov a na druhej strane (aj zasahovaním štátu) zaručí existenciu voľnej trhovej konkurencie (teda zabráni vzniku monopolov, záujmových skupín, mocenských zoskupení, samospráv, politických tlakov a podobne).
Ordoliberalizmus teda predpokladá, že medzi hospodárskym a právnym poriadkom existuje úzka súvislosť a cieľom politiky má byť zosúladiť slobodu a poriadok. Základné krédo školy znie - štát je zodpovedný za vytváranie a udržovanie poriadku, nečinnosť štátu a spoliehanie sa spontánne procesy môže viesť až k nastoleniu diktatúry fašistického typu.
Základom ordoliberalizmu je teória nových ekonomických poriadkov (ordines) vypracovaná Walterom Euckenom.
Ordoliberalizmus je myšlienkovým základom systému nazývaného sociálna trhová ekonomika (ktorý má napríklad Slovensko zakotvený priamo v ústave). Jeho uplatnenie po druhej svetovej vojne bolo sprevádzané tzv. nemeckým hospodársky zázrakom ("Wirtschaftswunder").
Hlavní predstavitelia: Walter Eucken, Wilhelm Röpke, Ludwig Erhard. L. Erhard bol aj nemeckým ministrom hospodárstva (1949-1963) a nemeckým kancelárom (1963-1966).
Stadion Ljudski vrt

Dejiny

Štadión obdržal meno po verejnom parku Volksgarten, ktorý bol v Maribore vysadený v roku 1873. 
Park sa potom premenil na tréningové ihrisko a v roku 1920 sa zmenilo na plnohodnotné futbalové ihrisko.
Ihrisko, aké známe z terajšej doby, bolo postavené v roku 1952, no tribúny sa dostavali až v roku 1962, čím sa Ljudski vrt definitívne zmenil na štadión. Odvtedy prešiel štadión štyrmi rekonštrukciami. Tá najvýznamnejšia sa odohrala v roku 2008, kedy bol štadión kompletne rekonštruovaný, vytvorili sa prakticky tri nové tribúny a zmenila sa kapacita na terajších 12 435 miest.
Ďalšia rekonštrukcia, ktorá by mala zmeniť podobu aj štvrtej, doposiaľ nezrekonštruovanej tribúny, je naplánovaná na rok 2010 pri príležitosti 50. výročia klubu NK Maribor. Po tejto rekonštrukcii by sa kapacita hľadiska mala zvýšiť na 13 000 miest.

Futbal

Štadión je primárne určený pre futbal. Svoje domáce zápasy tu hrá tím NK Maribor. Štadión je pre tento klub prakticky symbolom. Popri slovinskej lige hostí Ljudski vrt aj domáce zápasy Slovinska v kvalfikiáci na majstrovstvá sveta vo futbale v roku 2010.
Augé

Poloha

Obec má rozlohu 23,33 km². Najvyšší bod je položený 189 m n. m. a najnižší bod 49 m n. m.

Obyvateľstvo

Počet obyvateľov obce je 923 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kalomel

Vlastnosti

Kalomel sa vyskytuje prevažne v masívnej forme, no existuje aj v podobe kryštalických drúz menších (do 1 cm veľkých) prizmatických a tabuľkových kryštálov. Farba sa pohybuje v svetlých odtieňoch - od bielej, cez žltú a hnedú až po slabo šedé odtieňe. Vryp býva žltý. Je to pomerne mäkký minerál (podľa Mohsa 1,5-2) s diamantovým, až smolným leskom.

Výskyt

Je to sekundárne sa vyskytujúci minerál na ložiskách rúd ortuti. Vzniká zvetrávaním primárnych minerálov (cinabaritu, tetraedrit so zvýšeným obsahom Hg a amalgámov).
Pekné kryštály sa našli na ložisku Almadén v Španielsku). Z iných svetových nálezísk sa dá spomenúť Nemecko (Landsberg, Moschellandsberg), Srbsko, Rusko, Mexiko, Spojené kráľovstvo, USA (Nové Mexiko, Kalifornia, Arizona, Arkansas). Na Slovensku sa našiel v Nižnej Slanej a v Smolníku.
Réal

Poloha

Obec má rozlohu 10,45 km². Najvyšší bod je položený 2 340 m n. m. a najnižší bod 1 379 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Domodedovo

História

Oficiálne otvorenie letiska Domodedovo sa uskutočnilo v máji 1965. Druhé dráhy, paralelné s existujúcou, boli uvedené do prevádzky 18 mesiacov po otvorení letiska. Koncom roku 1975 bola otvorená linka do Alma-Aty, na ktorej lietalo sovietske nadzvukové dopravné lietadlo Tupolev Tu-144S. V roku 1996 bolo letisko sprivatizované (nájomná zmluva na dobu 75 rokov) a od toho času začal jeho rýchly rozvoj.

Charakter letiska

Letisko Domodedovo má jednu terminálovú budovu. Je rozdelená do dvoch častí – pre medzinárodné a pre vnútroštátne lety. V súčasnosti je vo výstavbe nový terminál. Moderne vybavená riadiaca veža navádza lety na dve (pôvodne tri) vzletové a pristávacie dráhy.
Z letiska vedie železničná trať na stanicu Pavaletsky do centra Moskvy. Cesta vlakom trvá 40 minút. Vlaky jazdia každých 30 – 60 minút v oboch smeroch.
Dopravu z letiska do Moskvy zabezpečujú tiež kyvadlové autobusy, ktoré jazdia každých 15 minút.
V roku 2009 prešlo letiskom 18 676 000 cestujúcich a 182 705 ton nákladu.
Hajdúböszörménsky obvod

Hajdúböszörménsky obvod (maď. Hajdúböszörményi kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Hajdúböszörmény.
Romilly

Poloha

Obec má rozlohu 14,9 km². Najvyšší bod je položený 210 m n. m. a najnižší bod 144 m n. m.

Obyvateľstvo

Počet obyvateľov obce je 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moustéru

Poloha

Obec má rozlohu 14,28 km². Najvyšší bod je položený 295 m n. m. a najnižší bod 110 m n. m.

Obyvateľstvo

Počet obyvateľov obce je 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:TT

Kódy ISO 3166-2 pre Trinidad a Tobago identifikujú 11 regiónov, 3 obvody a 2 mestá. Prvá časť (TT) je medzinárodný kód pre Trinidad a Tobago, druhá časť pozostáva z troch písmen identifikujúcich región.

Zoznam kódov

TT-ARI Arima (Arima)
TT-CHA Chaguanas (Chaguanas)
TT-CTT Couva-Tabaquite-Talparo (Couva)
TT-DMN Diego Martin (Petit Valley)
TT-ETO Eastern Tobago (Roxborough)
TT-PED Penal-Debe (Penal)
TT-POS Port of Spain (Port of Spain)
TT-PRT Princes Town (Princes Town)
TT-PTF Point Fortin (Point Fortin)
TT-RCM Rio Claro-Mayaro (Rio Claro)
TT-SFO San Fernando (San Fernando)
TT-SGE Sangre Grande (Sangre Grande)
TT-SIP Siparia (Siparia)
TT-SJL San Juan-Laventille (Laventille)
TT-TUP Tunapuna-Piarco (Tunapuna)
TT-WTO Western Tobago (Scarborough)
Attainville

Poloha

Obec má rozlohu 7,16 km². Najvyšší bod je položený 127 m n. m. a najnižší bod 82 m n. m.

Obyvateľstvo

Počet obyvateľov obce je 1 836 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Alban-de-Montbel

Poloha

Obec má rozlohu 4,55 km². Najvyšší bod je položený 528 m n. m. a najnižší bod 372 m n. m.

Obyvateľstvo

Počet obyvateľov obce je 605 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Groszman

Životopis

Zlatník v Banskej Bystrici (spomínaný 1701-1701)
Penroseov trojuholník

Penroseov trojuholník alebo tribar je asi najznámejší obrázok grafického paradoxu. Ukazuje tri trámy, ktoré sú vzájomne spojené v pravých uhloch a napriek tomu tvoria trojuholník. Tým samozrejme porušujú niekoľko zákonov euklidovskej geometrie. Medzi inými aj zákon, ktorý hovorí, že súčet uhlov v každom trojuholníku je 180°. Pozorovateľ tohto telesa len ťažko znovu a znovu interpretuje daný tvar a pred očami sa míhajú rôzne interpretácie jednotlivých častí - dĺžky a umiestnenia v priestore.

Objaviteľ

Tribar sa po prvýkrát objavil v roku 1934 v diele švédskeho umelca Reutersvärda. Jeho dielo ale ostalo prakticky až do 80. rokov 20. storočia neznáme.
Druhýkrát sa objavil tribar v roku 1954. Vtedy sa ním zaoberal matematik Roger Penrose, ktorý teleso objavil na výstave obrazov holandského grafika M. C. Eschera. Inšpirovaný Escherovými obrazmi sa pokúsil sám zostrojiť ďalšie paradoxné obrazy. Spoločne so svojím otcom Lionelom Penrosom, ktorý zkonštruoval nekonečné schodisko, publikoval v roku 1958 článok o tribare v britskom časopise Journal of Psychology.

Tribar v umení

Obrazy, založené na rovnakom princípe ako tribar, sa objavovali v umení od dôb objavenia perspektívneho zobrazenia. Jedným z príkladov je taliansky umelec Giovanni Battista Piranesi, ktorý vytváral obrázky nemožnej architektúry.
V 20. storočí experimentoval od roku 1934 už spomínaný Reutersvärd. Jeho dielo až do 80. rokov ostalo širšej verejnosti neznáme. V 80. rokoch vydala švédska pošta tri poštovné známky s jeho nemožnými objektmi, ktoré využívajú rovnaký princíp ako tribar.
Escher vo svojich dielach často vychádzal z tribaru. Inšpirovaný Penrosovým návrhom schodiska vytvoril obraz „Ascending Descending“, neskôr pridal obraz Vodopád, na ktorom divák pozoruje vodopád, ktorý sám seba zásobuje vodou. Takisto ten je založený na rovnakom princípe ako tribar.
Slnko v sieti za Najlepší výtvarný počin

Slnko v sieti za Najlepší výtvarný počin bolo jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za výtvarné umenie obecne.
Domèvre-en-Haye

Poloha

Obec má rozlohu 8,46 km². Najvyšší bod je položený 316 m n. m. a najnižší bod 210 m n. m.

Obyvateľstvo

Počet obyvateľov obce je 445 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puivert

Poloha

Obec má rozlohu 41,29 km². Najvyšší bod je položený 1 087 m n. m. a najnižší bod 375 m n. m.

Obyvateľstvo

Počet obyvateľov obce je 518 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elemír Kossaczký

Životopis

Zakladateľ moderného chemického inžinierstva na Slovensku. V roku 1949 – 1958 pôsobil na SVŠT, 1958 – 1965 vo Výskumnom ústave pre ropu a uhľovodíkové plyny, od 1965 znovu na SVŠT (od 1991 STU), od 1983 prof. na VŠE v Bratislave. Pôsobil na Ústave chemického a environmentálneho inžinierstva, kde sa zaoberal výskumom a využitím difúznych procesov a membránových operácií. Autor či spoluautor desiatok publikácií, vrátane prvej slovenskej učebnice z odboru chemického inžinierstva.
Adopcia (osvojenie osoby)

Adopcia (iné názvy: adoptácia, adoptovanie, pre rímske právo aj adopt(at)io, pre slovenské a pod. právo aj osvojenie alebo zastarano prisvojenie; lat. adopt(at)io) je v práve osvojenie, prijatie cudzej osoby, väčšinou dieťaťa za vlastné.

Rímske právo

V rímskom práve adopcia znamená osvojenie osoby alieni iuris, čiže nesvojprávnej osoby (t.j. osoby, ktorá je právne podriadená inému), pod otcovskú moc adoptujúceho. Adoptovaný tak prestal byť členom pôvodnej familie a stal sa členom novej. Išlo o komplikovaný proces. Adoptovaná osoba získala rovnaké práva (najmä dedičské) ako vlastné deti adoptujúceho.

Slovenské právo

Adopcia je prijatie opusteného dieťaťa manželmi alebo jednotlivcom a nadobudnutie rovnakých práv a povinností k tomuto dieťaťu, ako majú jeho biologickí rodičia. Medzi osvojiteľom a osvojencom, ako aj medzi osvojiteľom a príbuznými osvojenca, vzniká adopciou príbuzenský vzťah.
Hamza Čataković

Sarajevo

Ako mladý Čataković hrával za FK Sarajevo. Debutoval vo veku 18 rokov. Prvý gól vstrelil 20. marca 2016 v zápase so Slavijou. V júni 2016 sa zranil a bol mimo hry takmer 1 rok.

Trenčín

V januári 2017 prišiel Čataković do Trenčína. V júni 2017 podpísal s klubom 3-ročný kontrakt. Prvý gól dal v zápase predkola Európskej ligy UEFA s Torpedom Kutaisi. V lige debutoval v zápase so Senicou. Asistoval na víťazný gól. Prvý ligový gól dal 10. marca 2018 v zápase s Trnavou. V sezóne 2017/2018 dal Čataković 8 gólov. V tej ďalšej ich dal o 4 viac.
Longeville-sur-la-Laines

Poloha

Obec má rozlohu 15,6 km². Najvyšší bod je položený 160 m n. m. a najnižší bod 114 m n. m.

Obyvateľstvo

Počet obyvateľov obce je 458 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Kuchár (futbalista)

Futbalová kariéra

Ligu hral za Jednotu Košice, Tatran Prešov a OAP Bratislava. V lige odohral 228 zápasov a strelil 89 gólov. Za reprezentačný B-tým nastúpil v 1 zápase. Slovensko reprezentoval v zápasoch proti Chorvátsku, Rumunsku, Nemecku a dal 1 gól.

Trénerská kariéra

Ako tréner viedol v lige Tatran Prešov.
Cesta II. triedy 562 (Slovensko)

Priebeh

Cesta začína v Nitre na križovatke s cestou I/64 a vedie juhozápadným smerom cez Cabaj-Čápor do okresu Šaľa, kde v obci Trnovec nad Váhom končí na križovatke s cestou I/75.
Bully (Seine-Maritime)

Poloha

Obec má rozlohu 19,64 km². Najvyšší bod je položený 236 m n. m. a najnižší bod 76 m n. m.

Obyvateľstvo

Počet obyvateľov obce je 891 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Haiti (ostrov)

Haiti alebo staršie Hispaniola je ostrov v Karibskom mori. Je to druhý najväčší ostrov v Karibiku a 22. na svete. Je súčasťou súostrovia Veľké Antily. Má rozlohu 76 480 km². V súčasnosti sa na ostrove nachádzajú dva štáty – Haiti a Dominikánska republika.

Dejiny

Na ostrove Haiti založil v roku 1492 Krištof Kolumbus prvú španielsku kolóniu v Novom svete (zanikla o rok neskôr).
Mária Španielska

Život

Dcéra cisára a španielskeho kráľa Karola V. a jeho manželky Izabely Portugalskej sa 13. septembra 1548 ako dvadsaťročná vydala za svojho bratranca Maximiliána, nástupcu v habsburskej monarchii. Tento výrazný dynastický sobáš bol jedným z množstva manželstiev blízkych príbuzných, ktoré v 16. a 17. storočí upevňovali vzťahy medzi španielskou a rakúskou vetvou Habsburgovcov a mali význam i pre prípadné nástupníctvo na jednej či druhej strane. Pre Maximiliánovho strýka Karola V. i otca Ferdinanda I. mal sobáš dediča Ferdinandových trónov s infantkou i ďalší význam – od manželského súžitia mladého arcivojvodu s prísne katolícky vychovanou princeznou si sľubovali, že postupne zaniknú sympatie, ktoré v tom čase Maximilián otvorene prejavoval voči nekatolíckym vierovyznaniam.
Prvé roky po sobáši žili mladí manželia v Španielsku, kde Maximilián zastupoval neprítomného cisára Karola V. a jeho syna Filipa II. Do strednej Európy sa Maximilián vrátil roku 1550, o rok neskôr prišla i Mária so svojím dvorom. Manželstvo Márie Španielskej a Maximiliána bolo veľmi harmonické a vzišlo z neho pätnásť detí.
Mária sídlila vo Viedni, občas navštívila Čechy, kde bola 21. septembra 1562 korunovaná vo Svätovítskej katedrále v Prahe za českú kráľovnú (uhorská korunovácia sa konala v prešporskom Dóme sv. Martina 9. septembra 1563, deň po korunovácii jej manžela). Viac sa v Čechách zdržiavala po manželovej smrti (r. 1576), kedy žila v blízkosti syna Rudolfa II. Ako vdova sa Mária priklonila k zbožnosti a k podpore katolíckej cirkvi. Súžitie s najstarším synom nebolo bezkonfliktné a Mária sa preto rozhodla pre návrat do rodného Španielska, kde bývala na dvore svojho brata, kráľa Filipa II. Posledné roky života však strávila v ústraní. Po smrti bola pochovaná v Madride, v kostole sv. Kláry.
Krutohlav hnedý

Opis

Je to vták o niečo väčší ako vrabec domový, sfarbený je podobne ako kôra stromov. Dosahuje dĺžku tela 16 - 17 cm, rozpätie krídel 25-27 cm a maximálnu hmotnosť 39,5 g. Má slabý zobák, o chvost sa pri pohybe po stromoch neopiera. Noha má dva prsty smerujúce dopredu a dva smerujúce dozadu, napriek tomu sa nezavesuje na kolmé stromy. Obidve pohlavia a mláďatá sa navzájom nelíšia. Má jemno vzorkované sivo hnedé zafarbenie s množstvom škvŕn a čiarok, na chrbte a chvoste sivá, na hlave má hnedý pás cez oko a na temene.

Hlas

Vydáva osem až dvanásťčlenný rad  ťahavých stúpavých výkrikov „gee gee gee gee“ alebo "gä-gä-gä-gä" či "wääd-wääd-wääd-wääd" pripomínajúcich sokola myšiara.

Výskyt a stav na Slovensku

Vyskytuje sa na celom území Slovenska od nížin až do predhorí (do 1 300 m) ako hniezdič do 1 000 m n. m. alebo až 1 300 m n. m. Najväčšie početnosti sú v nížinách a pahorkatinách. Krutohlav hnedý je sťahovavý vták, zo zimovísk v Afrike sa vracia od konca marca do mája, hlavne v apríli a odlieta od prostriedka augusta do konca septembra. 
Odhadovaný počet hniezdiacich párov je 2 500 – 4 000. Veľkosť populácie má mierny pokles od 20 - 50%. Veľkosť územia na ktorom sa vyskytuje je stabilné, maximálna zmena do 20%. Ekosozologický status v roku 1995 R - vzácny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Biotop

Krutohlav hniezdi v starých riedkych listnatých lesoch v otvorenej krajine so skupinami stromov, v sadoch a parkoch s dostatočným množstvom mravcov. Ihličnatým lesom sa vyhýba.

Hniezdenie

Krutohlav hnedý hniezdi v máji až júni raz ročne v dutinách, ktoré si na rozdiel od ostatných ďatľov sám netesá. Samica znáša 7 až 10 vajec, na ktorých sedia obaja rodičia 13 až 14 dní a mláďatá kŕmia tiež obaja rodičia ďalších 18 - 19 dní.

Potrava

Živí sa mravcami a ich larvami.

Ochrana

Užitočný druh, ktorý si zaslúži úplnú ochranu a podporu i vyvesovaním hniezdnych búdok. Krutohlav hnedý je zákonom chránený, spoločenská hodnota je 663,87 (Vyhláška MŽP č. 579/2008 Z.z.).
Paleocén

Charakteristika

Hranica kriedy a paleocénu známa ako hranica K-T (hranica krieda-terciér) je celosvetovo jedným z najlepšie rozpoznateľných geologických rozhraní. Na mnohých miestach ju vyznačuje irídiová vrstvička, ktorá sa pokladá za dôsledok dopadu meteoritu v oblasti polostrovu Yucatán.
V Západných Karpatoch sú sedimenty paleocénu vyvinuté hlavne vo flyšovom a pribradlovom pásme. Tu prebiehala laramská fáza alpínskeho vrásnenia.
Laramské vrásnenie prebiehalo v tejto dobe v Severnej Amerike, kde vznikali Skalnaté vrchy.

Fauna

V priebehu rozhrania kriedy a paleocénu vymreli prakticky všetky amonity a belemnity. V paleocéne sa po dinosauroch objavili malé, piskorom podobné cicavce, ktoré čoskoro obsadili pevninu. Objavili primáty, napr. Adapis a Necrolemur.

Flóra

V ríši rastlín sa už plne rozvíjalo kenofytikum, teda éra krytosemenných rastlín. Bežné boli magnólie, palmy alebo vŕby.
Illy (káva)

Káva

Zmesi kávy illy sú vyberané z rôznych odrôd kávy typu Arabica, ktorá má silnejšiu chuť, ale menej kofeínu než káva typu Robusta.
Metóda illy zahŕňa pretlakovaciu technológiu, ktorou sa chráni káva. V tomto procese je vyňatý vzduch z plechovky a je nahradený inými inertnými plynmi s vyšším atmosférickým tlakom.
Illy dekofeinačná metóda zahŕňa 30 minútovú sterilizáciu kávových zŕn a potom opakované oplachovanie buď dichlórmetánom, alebo etylacetátom po dobu asi 10 hodín. Roztok je potom vypustený a zrná sa po dobu ďalších 10 hodín sterilizujú kvôli odstráneniu zostatkového roztoku.
Éloie

Poloha

Obec má rozlohu 5,55 km². Najvyšší bod je položený 490 m n. m. a najnižší bod 384 m n. m.

Obyvateľstvo

Počet obyvateľov obce je 991 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pláž Utah

Pláž Utah bol sektor vylodenia pridelený americkému VII. zboru (4. pechotnej divízii a 70. tankovému práporu) počas operácie Overlord. Pláž je pomenovaná podľa amerického štátu Utah.
Počas operácie Overlord Spojenci na pláži Utah utrpeli najmenšie straty zo všetkých vyloďovacích pláží. Bola to zásluha šťastnej náhody, ktorú využil brigádny generál Theodore Roosevelt, len čo sa dostal na pobrežie uvedomil si, že nie je na pôvodne plánovanom mieste vylodenia, pretože ho prúd zaniesol južnejšie. Tento úsek však Nemci bránili slabšie a preto sa rozhodol, že vylodenie bude pokračovať na tomto mieste.
Útok na pláž mala uskutočniť 4. pešia divízia, ktorej velil generálmajor Raymond O. Barton. Nemeckú obranu sektoru tvorili časti 352. a 709. pešej divízie. Hodina H tu bola určená o 6:30, rovnako ako na pláži Omaha. Plán bol, že po bombardovaní a námornom ostreľovaní príde ako prvá vlna tanky Sherman DD a 2.prápor 8.pluku. Druhá vlna mala predstavovať 32 plavidiel LCVP s 1. práporom 8. pluku, ženistami a námornými deštrukčnými skupinami. Tretia vlna zložená z ôsmich výsadkových tankových lodí, mala prepraviť tanky s radlicami a konvenčné tanky M4 Sherman. Štvrtá vlna predstavovala dva prápory ženistov. Podla vopred pripraveného plánu bola pláž rozdelená na severný úsek Green s prístupmi k moru označenými foneticky T-Tare, takže tieto pláže mali označenie Tare Green a na juhu U-Uncle, čiže Uncle Red. Za plážami boli polia, ktoré Nemci zaplavili proti ťažšiemu priechodu pechoty a zoskoku výsadkárov. Na pláži sa medzi líniou prílivu a odlivu nachádzali tri rady prekážok, prevažne oceľové bodce, drevené koly s granátmi alebo tanierovími protitankovými mínami, betónové štvorsteny a „českí ježkovia“. Nemci ďalej do vnútrozemia vybudovali systém oporných bodov, ktoré bránila posádka zo 709. pešej divízie. Straty Spojencov na Utahu boli 200 mužov ranených, mŕtvych či nezvestných.
United States Army

Uniformy

Americká armáda používa od roku 2007 novú uniformu s digitálnou univerzálnou kamuflážou nazývanú Army Combat Uniform vhodnú do lesného, púštneho aj mestského prostredia. Nahradila staršie BDU uniformy s lesnou a púštnou kamuflážou.